'n Virtuele rooi suigstokkie vir my kleinkind
Wie is ek? LIVE gesprekke
Wie is ek? live gesprekke - Nuutste
Wie is ek? live gesprekke - Algemeen
Wie is ek? live gesprekke - Selfontwikkeling
Wie is ek? live gesprekke - Verhoudings
Wie is ek? live gesprekke - Siekte
Wie is ek? live gesprekke - Rouproses
Wie is ek? live gesprekke - Emigrasie
Wie is ek? live gesprekke - Verslawing
Wie is ek blog
DepressieDepressie kan jou laat voel asof jy nooit onder 'n donker wolk uitkom nie. Selfs die ernstiger gevalle van depressie is behandelbaar.
Bipolêre versteuringBipolêre versteuring is 'n sielkundige toestand wat gekenmerk word deur groot skommelinge in 'n persoon se gemoedstoestand, vanaf uiterste lae gemoed tot 'n uitermatige, ontoepaslike opgeruimdheid.
Algemene angsversteuringGesonde angs ontwikkel in 'n angsversteuring wanneer dit 'n mens se lewe negatief begin beïnvloed
Fobies'n Fobie is 'n angsversteuring en kom gewoonlik voor as 'n volgehoue, onlogiese vrees vir 'n spesifieke objek of situasie.
Sosiale angsversteuringSosiale angsversteuring 'n ernstiger graad van angs. In sommige gevalle is daar selfs 'n onvermoë by die persoon om sonder vrees by sy/haar voordeur uit te loop of kontak met ander mense te hê.
AgorafobieAgorafobie is die irrasionele vrees vir openbare of oop spasies. Die persoon vrees situasies waar hulle beheer kan verloor, vasgevang kan raak en/of nie hulp kan kry nie.
Paniekaanval'n Paniekaanval is 'n intense toename in vrees of ongemak wat iemand laat voel asof hulle 'n hartaanval kry, besig is om beheer te verloor, of selfs besig is om dood te gaan.
PaniekversteuringPaniekversteuring word gediagnoseer wanneer herhaalde paniekaanvalle, wat geen prominente snellers het nie, voorkom.
SkeidingsangsversteuringSkeidingsangsversteuring is 'n diepgewortelde vrees om geskei te word van belangrike bindingsfigure of geliefdes.
AnoreksieAnoreksie is 'n gedragspatroon waar die persoon sy/haar energie-(kilojoule-/kalorie-) en kos-inname beperk sodat dit laer is as die minimum wat verwag word.
BulimieBulimie behels herhaalde episodes van ooreet, waarin die persoon vir 'n kort/spesifieke periode meer eet as wat die meeste ander mense.
Ooreetversteuring'n Persoon wat aan ooreetversteuring ly, verloor gereeld beheer oor die hoeveelheid wat hy/sy eet, maar verskil van die bulimielyer in dié opsig dat hulle nie daarvoor probeer kompenseer nie.
Rolle van 'n enkelma
Sukkel om kinders te kry
Miskraam/ verlies van 'n baba
Egskeiding / 'n verhouding wat verbreek word
Wie is ek? live gesprekke - Kinders
Breuk met realiteit
PsigoseDie voorkoms van psigose is meestal nié moeilik om te identifiseer nie. Delusies, hallusinasies en verwarrende spraak wyk duidelik van die normale af.
SkisofrenieSkisofrenie is 'n geestestoestand wat gekenmerk word deur 'n gebrek aan sinvolle en logiese denkprosesse.
ParanoiaParanoia is die ongegronde agterdog teenoor en wantroue in ander persone of organisasies.
KleptomanieOnvermoë om die behoefte te onderdruk om items te steel wat geen persoonlike of finansiële waarde vir die persoon het nie.
HaaruittreksteurnisDie sterk behoefte om jou eie hare uit te pluk. Die persoon voel gespanne voor die aksie en verligting na haaruittrekking voltooi is.
PiromanieDie onvermoë om die behoefte te onderdruk om objekte aan die brand te steek.
Onderbroke eksplosiewe versteuringOnderbroke eksplosiewe versteuring is 'n onvermoë om aggressie te onderdruk.
DemensieDemensie is nie 'n spesifieke toestand nie, maar eerder 'n sindroom wat die geheue, aandag, taal en probleemoplossingsvermoë aantas.
AlzheimerAlzheimer is 'n vorm van demensie wat probleme veroorsaak op die gebied van geheue, denke en gedrag.
DeliriumDelirium is die snel ontwikkelende, veranderende stand van verminderde bewustheid
Antisosiale persoonlikheidsversteuringWord gekenmerk deur 'n gebrek aan morele sin of skuldgevoel.
Narsistiese persoonlikheidsversteuringGekenmerk deur 'n oormatige beheptheid met selfbeeld en mag.
GrenslynpersoonlikheidsversteuringWord gekenmerk deur ongewone variasies en dieptes in gemoed.
Ander persoonlikheidsversteuringsDie DSM-5 erken nog sewe ander persoonlikheidsversteurings.
Kinders wat geboelie word
Het ek 'n sielkundige probleem?
Hoe om goed te kommunikeer
Emigrasie beradings terapeut
Vir meer inligting oor die skrywer
'n Virtuele rooi suigstokkie vir my kleinkind
'n Grootouer word gebore wanneer 'n kleinkind gebore word. Die verkryging van die eretitel: Ouma of Oupa, word deur talle grootouers gesien as een van die mees betekenisvolle emosionele gebeurtenisse in hulle lewens. Tog kan die merkwaardige aankondiging dat jy 'n grootouer gaan word getemper word deur hartseer, veral wanneer die verwagtende ouers – jou kinders – kontinente en selfs tydsones vêr van jou af woon. Om inter-generasie verhoudings te behou na emigrasie is 'n uitdaging, aangesien emigrasie 'n sterk geneigdheid het om familiebande te laat verslap en kan dié verhoudings omvêr werp.
In vandag se internet-gekonnekteerde wêreld het emigrasie aansienlik toegeneem. Suid-Afrika is geen uitsondering nie en het vele burgers aan emigrasie verloor, veral oor die laaste twee dekades. Volgens Buckham (2019), emigreer daar rofweg 23 000 mense per jaar uit Suid-Afrika. Volgens hierdie statistiek kan daar afgelei word dat 'n groot aantal ouers en grootouers geraak word deur die emigrasie van hulle volwasse kinders en kleinkinders. Ouers en grootouers word onmiddellik transnasionale ouers en grootouers wat verskeie veranderinge en uitdagings tot gevolg het.
'n Grootouer se nabye betrokkenheid by 'n kleinkind word positief geassosieer met die emosionele welstand van beide die grootouer en die kleinkind. Om na die kleinkind om te sien verskaf aan die grootouer, veral die ouma,'n geleentheid om haarself te verlustig in 'n verhouding wat baie uniek van aard is. 'n Ouma het haar rol beskryf as:
"... jy kry 'n kleinkind wat ek jou kan sê die grootste pluspunt is van als. Jy is nie liewer vir jou kleinkind as vir jou kinders nie; jy het jou kleinkind op 'n onbeskryflike manier lief want jy weet hierdie kind is deel van jou kind, en al wat jy wil gee is liefde. Dit is hoekom grootouers veronderstel is om daar te wees, want hulle gee die suigstokkie al sê mamma dis sleg vir jou tande. Dit is die rol, die suigstokkie – en dit is van my af weg geneem."
Die kwaliteit van die grootouer-kleinkind verhouding berus op gereelde kontak. Geografiese afstand, een van die sterkste bepalende faktore van kontak tussen grootouers en kleinkinders, affekteer die emosionele betrokkenheid tussen hierdie generasies. As jou kleinkinders naby aan jou gebly het en hulle ouers besluit om te emigreer, los dit 'n reuse gaping. Daar was dus al klaar 'n hegtingsband gevorm met die kleinkind en hulle fisiese vertrek is 'n pynlike herinnering aan dit wat was. Gevoelens van verlies word op verskeie vlakke ervaar. As 'n grootouer is jy bekommerd dat jy gaan uitmis op die alledaagse gebeurtenisse en ook die belangrike lewensfases van die kleinkind. Jou kleinkinders en kinders word uit jou lewe uit geruk en jy word die ouma wat vêr, vêr weg bly.
Die moontlikheid om 'n betekenisvolle verhouding met 'n kleinkind te ervaar word nouliks verbind met konstante kontak tussen hierdie drie generasies: die grootouers wat agter bly, die volwasse kind wat emigreer het, en die kleinkind. Om die ouma steeds deel te laat voel van die gesin is dit noodsaaklik dat die kinders wat emigreer het foto's van die kleinkinders sal stuur en om hulle daaglikse aktiwiteite en belangrike mylpale met haar te deel. Op die manier bly die grootouers steeds deel van hul kleinkinders se lewens. Die kinders vorm dus 'n belangrike skakel tussen die grootouer en die kleinkind en het 'n verantwoordelikheid om die verhouding in stand te hou, veral wanneer die kleinkinders nog baie jonk is.
Hoe gee jy as ouma vir jou kleinkind 'n suigstokkie as jy kontinente vêr van mekaar af bly?
Om die pluspunte van liefdevolle verhoudings met kleinkinders ten volle te geniet, is daar geen plaasvervanger vir fisiese nabyheid nie. Besoeke, indien moontlik, is die beste manier om jou kleinkind se nuwe wêreld te leer ken en te ervaar. Dit laat jou toe om deel te wees van jou kleinkind se nuwe omgewing en om nuwe herinneringe te skep. Dit help jou ook om 'n beeld in jou gedagtewêreld te vorm van jou kleinkinders se nuwe omgewing. Besoeke is egter nie vir almal bekostigbaar of prakties moontlik nie maar daar is ander vorme van kontak.
Die ander alternatief is internet-kommunikasie soos byvoorbeeld e-pos, Skype, WhatsApp en FaceTime. Dit is van kardinale belang dat grootouers vertroud raak met digitale kommunikasie-tegnologie en om die nodige vaardighede aan te leer om met hulle kleinkinders op hierdie platforms te kan kommunikeer. 'n Ouma wat betrokke wil bly in die lewe van haar kleinkind kan innoverend en kreatief wees deur byvoorbeeld haar skootrekenaar te gebruik om die kleinkinders virtueel te leer om ou familie-resepte baas te raak. Die kleinkind in Amerika kan dus met die leiding van die grootouer leer pannekoek bak. Al die bestanddele word deur die ouer aangekoop en die grootouer vorm deel van die kombuis en dus die lewe van die kleinkind op hierdie kreatiewe wyse. Maak afsprake met die kleinkind om spesiale aktiwiteite te doen, soos om elke week op 'n sekere tyd 'n storie voor te lees of 'n bord speletjie te speel. Kontinuïteit word sodoende geskep in die grootouer-kleinkind verhouding.
Vind jou unieke manier om die band met jou kleinkind te versterk. Pak die uitdaging met entoesiasme aan om sodoende jou liefde as grootouer vir jou kleinkind uit te leef, selfs oor kontinente en tydsones heen.